2018. gada 8. augustā Rīkojums Nr. 373

Rīgā (prot. Nr. 37 68. §)

**Par valstij dividendēs izmaksājamo valsts akciju sabiedrības**

**"Tiesu namu aģentūra" peļņas daļu par 2017. gadu**

1. Saskaņā ar Ministru kabineta 2015. gada 22. decembra noteikumu Nr. 806 "Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu" 5. punktu noteikt, ka valsts akciju sabiedrība "Tiesu namu aģentūra" (vienotais reģistrācijas numurs LV 40003334410) maksā atšķirīgu dividendēs izmaksājamo peļņas daļu par 2017. gadu.

2. Tieslietu ministrijai kā valsts akciju sabiedrības "Tiesu namu aģentūra" kapitāla daļu turētājai nodrošināt, ka peļņas daļa par 2017. gadu 101 651,20 *euro* apmērā tiek iemaksāta valsts budžetā, bet atlikusī peļņas daļa par 2017. gadu 558 081 *euro* apmērā tiek novirzīta valsts akciju sabiedrības "Tiesu namu aģentūra" saistību izpildei uzsāktajos investīciju projektos – Kurzemes rajona tiesas ēkas Ventspilī un Zemgales rajona tiesas ēkas Tukumā rekonstrukcijai un jaunu tiesu ēku celtniecībai –, tādējādi nodrošinot valsts funkcijas īstenošanu.

Ministru prezidents Māris Kučinskis

Tieslietu ministra vietā –

vides aizsardzības un

reģionālās attīstības ministrs Kaspars Gerhards